16.6.2023 г.
BG
Официален вестник на Европейския съюз
C 214/137 Четвъртък, 19 януари 2023 r.
Ч. като има предвид, че сътрудничеството с международните партньори е от решаващо значение за защитата на средствата на ЕС, изразходвани извън Европа, и на приходната част на бюджета на ЕС; като има предвид, че през 2021 г.
OLAF сключи споразумения за административно сътрудничество с два международни партньорски органа — Главната прокуратура на Украйна и Световната митническа организация (СМО); като има предвид, че през 2021 г.
OLAF организира онлайн прояви за установяване на нови оперативни контакти с разследващите органи в държави извън ЕС и за насърчаване на докладването на измами и нередности чрез делегациите на ЕС по света; 1. приветства 33-тия годишен доклад относно защитата на финансовите интереси на Европейския съюз и борбата с измамите — 2021 г.; 2. е наясно, че 2021 г. беше година на предизвикателства, в която въздействието на пандемията от COVID-19 наложи адаптиране на стратегиите за контрол и съсредоточаване върху превенцията чрез конкретни смекчаващи мерки и целенасочени действия за откриване на нередности и измами; 3. припомня, че на 19 февруари 2021 г. влезе в сила МВУ, който е основният стълб на NGEU, финансиран чрез заеми на Комисията на капиталовите пазари, и чиято цел е финансиране на реформи и инвестиции в държавите членки със задна дата от началото на пандемията през февруари 2020 г; 4. подчертава факта, че през 2021 г. операциите са били допустими за финансиране от ЕС по МФР за периода 2014— 2020 г. (която ще приключи през 2024 г.), по МФР за периода 2021—2027 г. и в рамките на пакета за възстановяване NGEU; 5. подчертава факта, че новата МФР за периода 2021—2027 г., чиито последни програми бяха приети през 2021 г., в съчетание с плана за възстановяване NGEU, предоставя на ЕС 1,8 трилиона евро, което представлява безпрецедентен обем от ресурси; подчертава факта, че Парламентът (за целите на осигуряването на освобождаване от отговорност), OLAF, ЕСП, самата Комисия и, където е приложимо, Европейската прокуратура, могат да имат достъп до съответните данни и да проверяват използването на средствата, с което да допълват и укрепват мерките за одит, заложени в приложимите регламенти; 6. отбелязва, че парламентът и неговата комисия по бюджетен контрол следва да играят важна роля в управлението на МВУ, включително като провеждат редовни структурирани диалози, на които Комисията е поканена да обсъди прилагането на МВУ, като от Комисията се изисква да вземе предвид произтичащите становища; 7. подчертава, че също е необходимо и се очаква съответното високо равнище на внимание и контрол, за да се гарантира, че тези средства могат да допринесат по най-добрия възможен начин за общите цели на Съюза; припомня повишения натиск върху органите, управляващи средствата на ЕС, увеличения обем на използваните ресурси и повишените рискове, свързани с тяхното управление (след въвеждането, в контекста на пандемията, на опростени и спешни процедури, които дават възможности за злоупотреби); 8. счита, че повишаването на прозрачността, цифровизацията на борбата с измамите, както и непрекъснатото укрепване и развитие на оценката на риска от измами и управлението на риска от измами следва да се осъществяват успоредно с доброто функциониране на архитектурата на ЕС за борба с измамите; 9. призовава за по-високи равнища на цифровизация, оперативна съвместимост на системите за данни и хармонизиране на докладването, мониторинга и одита в ЕС и за тази цел отново призовава Комисията да хармонизира определенията, за да може да бъдат получавани съпоставими данни в целия ЕС; 10. призовава Комисията да представи законодателно предложение за административна взаимопомощ в онези области на разходване на средства от фондовете на ЕС, които до момента не предвиждат такава практика; насърчава Комисията да разработи система за обмен на информация между компетентните органи, за да се даде възможност за кръстосана проверка на счетоводни записи по отношение на трансакции между две или повече държави членки, с цел да се избегнат транснационални измами в рамките на европейските структурни и инвестиционни фондове (ЕСИФ), така че да се гарантира междусекторен подход към защитата на финансовите интереси на ЕС; 11. изразява загриженост относно твърде късното публикуване на годишния доклад за ЗФИ, тъй като докладът за година n се публикува едва през септември на година n + 1; разбира, че основната причина за това е фактът, че държавите членки предоставят информацията си доста късно; приканва Комисията да бъде по-проактивна при искането държавите членки да предоставят данните си по-рано, така че годишният ѝ доклад да може да бъде завършен по-рано, което би позволило по-ранното му приемане с резолюция на Парламента, в идеалния случай в рамките на година n + 1;